joelniklaus/EU_Wikipedias huggingface dataset:
WALL-E (spēle)

WALL-E ir datorspēle, kas balstīta uz tāda paša nosaukuma filmu. Spēli izstrādājis un publicējis THQ dažādām platformām. ASV spēle tika izdota 2008. gada 24. jūnijā, Eiropā 2008. gada 4. jūlijā, un Austrālijā 2008. gada 4. septembrī. Spēle tika izdota arī Japānā 2008. gada 11. decembrī, taču Microsoft Windows un Xbox 360 versija netika oficiāli izdotas.

WALL-E kritiķu vidū tika vērtēts samērā labi. Pēc kritiķu uzskatiem spēles PSP versija bija vislabākā, savācot 64/100 punktus mājaslapā Metacritic. Kaut arī pārējās spēles versija tika kritizētas, IGN uzslavēja spēles PSP versiju, sakot, ka tā ir viena no labākajām filmu spēlēm pēdējā laikā.

Marks Vulkano bija galvenais animācijas vadītājs datorspēlei, iepriekš strādājis Sony Pictures Imageworks, kur viņš strādāja galvenais tēlu animētājs filmām, kā Beowulf un citām. Pirms darba Imageworks, viņš strādāja, kā animācijas vadītājs un pārraugs Big Idea Entertainment seriālam VeggieTales.

Spēle 
PlayStation 3, Wii un Xbox 360 versijās ir deviņas spēlējamas pasaules. Microsoft Windows, PlayStation 2 un PlayStation Portable versijās ir astoņpadsmit spēlējamas pasaules, un Nintendo DS versijā ir četrpadsmit spēlējamas pasaules. Tikai spēles Wii versija piedāvā trīs dažādus daudzspēlētāju spēles režīmus, bet Nintendo DS versija piedāvā kooperatīvo daudzspēlētāju režīmu, kur iespējams spēlēt, kā pašam VALL-E vai IEVAi. Izejot noteiktus līmeņus Nintendo DS versijā, spēlētājs atver dažādus klipus no filmas, kurus vēlāk var noskatīties jebkura brīdī. PlayStation 2, PSP un Microsoft Windows versijās spēlētājs var izmantot mūziku lai izsauktu reject bot.

Ārējās saites 
 Oficiālā mājaslapa 

PC spēles
Nintendo DS spēles
PlayStation 2 spēles
PlayStation 3 spēles
PlayStation Portable spēles
Wii spēles
Xbox 360 spēles
Macintosh spēles
2008. gada datorspēles
Metjū Goss

Metjū Hārlijs Goss (; dzimis  Lonsestonā, Tasmanijā) ir bijušais Austrālijas šosejas un treka riteņbraucējs.

Atsauces

Ārējās saites 

 

1986. gadā dzimušie
Austrālijas riteņbraucēji
Giro d'Italia posmu uzvarētāji
2012. gada vasaras olimpisko spēļu dalībnieki
Staiceles pamatskola

Staiceles pamatskola ir vispārējās izglītības iestāde Staicelē, Limbažu novadā.

Vēsture 
1904. gadā skolotāja Veronika Zenka nodibināja latviešu privātskolu Staiceles papīrfabrikas strādnieku bērniem. 1910. gadā skolas vadību pārņēma Staiceles fabrikas valde un to nosauca par Staiceles fabrikas skolu. Fabrikas valde noteica, ka skolu var apmeklēt tikai fabrikas strādnieku bērni, kas noveda pie tā, ka 1915. gadā skolu savā pārvaldībā pārņēma Rozēnu pagasts, pārsaucot to par Rozēnu pagasta Staiceles I pakāpes pamatskolu. Lai gan skolas apgāde pārgāja pagasta rokās, fabrikas valde turpināja palīdzē un skolā uzturēja divas klases. Fabrikas valde atteicās no skolas apgādes, 1923. gadā, pēc nesaskaņām ar pašvaldību, kas lika meklēt līdzekļus jaunas skolas ēkas celtniecībai. Pēc gadā pašvaldība saņēma no valsts pabalstu un vēl pēc gada tika uzsākta jaunās skolas celtniecība, ko pabeidza 1928. gada vasarā. 1926. gadā saistībā ar skolas paplašināšanos to pārsauca par Rozēnu pagasta Staiceles sešklašu pamatskolu.

1966. gadā skola vēlreiz pārcēlās uz jaunu ēku. 2002. gadā skolai tika piebūvēta bibliotēka un divas mācību telpas. No 2006./2007. mācību gada Staiceles pamatskola kļūst par Staiceles vidusskolu ar 10. klasi. 

No 2018./2019. mācību gada skola reorganizēta par pamatskolu.

Atsauces

Ārējās saites 
 Pamatskolas mājaslapa

Skolas Staicelē
Jauno braucēju klasifikācija Giro d'Italia

Jauno braucēju klasifikācija Giro d'Italia ir viena no papildus klasifikācijām Giro d'Italia sacensībās. Tā pastāv kopš 1976. gada. Klasifikācijas līderis valkā baltu krekliņu (). Klasifikācijas uzvarētāju nosaka pēc kopvērtējuma laika, bet ņemot vērā tikai sportistus līdz 25 gadu vecumam.

No 1976. līdz 1994. gadam klasifikācija attiecās uz braucējiem pirms 24 gadu vecuma. Klasifikācijas līderim piešķir baltu krekliņu (maglia bianca). Pēc 1994. gada sezonas šī klasifikācija vairs netika izdalīta. To atjaunoja līdz ar 2007. gada sacensībām, bet vecuma robežu noteica līdz ar 25 gadu vecumu.

Uzvarētāji

Atsauces 

Giro d'Italia
Anatols Lapiņš

Anatols Kārlis Lapiņš (; dzimis  Rīgā, miris  Bādenbādenē, Vācijā) bija Vācijas latviešu autoražotājs.

Dzīvesgājums 
Dzimis 1930. gadā Rīgā jauktas izcelsmes ģimenē.
Vācbaltiešu izceļošanas laikā 1939. gadā viņš kopā ar vecākiem devās sākumā uz okupētās Polijas daļu, tad uz Vāciju. Pēc Otrā pasaules kara beigām Lapiņš strādāja par mācekli Daimler-Benz darbnīcā Hamburgā, 1951. gadā pārcēlās uz ASV, kur strādāja General Motors rūpnīcā.
Gandrīz divdesmit gadus, no 1969. gada līdz 1988. gadam, viņš bija Porsche automašīnas dizaina studijas vadītājs. Viņa vadībā tika izstrādāti tādi Porsche modeļi kā G sērijas 911, 924, 928, 944. 911 modelis atšķiras no citiem ar īpašu bufera uzbūvi un formu. 924, 928 un 944 bija pēc 911. koncepcijas parauga dizainētas kupejas ar priekšā iestrādātu dzinēju.

Miris 2012. gada 29. aprīlī 81 gada vecumā Bādenbādenē, Vācijā.

Atsauces

Ārējās saites 
 Porsche G sērijas modelis 911

1930. gadā dzimušie
2012. gadā mirušie
Rīgā dzimušie
Vācijas latvieši
Vācijas autoražotāji
Lapiņš

Lapiņš (sieviešu dzimtē Lapiņa) ir latviešu cilmes uzvārds, kas radies no vārda „lapa” pamazināmās formas. Cilvēki ar šo uzvārdu:

 Alvis Lapiņš (1946) — režisors;
 Anatols Lapiņš (1930—2012) — autoražotājs;
 Jānis Lapiņš (1885—1941) — publicists, rakstnieks un pedagogs, viens no Latvijas karoga atjaunošanas rosinātājiem;
 Kārlis Lapiņš (1909—2004) — agronoms;
 Mārtiņš Lapiņš (1873—1954) — filmu operators un fotogrāfs;
 Osvalds Lapiņš (1905—1991) — agronoms;
 Pēteris Lapiņš (1986) — aktieris;
 Rūdolfs Lapiņš (1898—1969) — politiķis.

Latviešu uzvārdi
Uzvaras diena

Uzvaras diena ir 9. maijā svinama diena Armēnijā, Azerbaidžānā, Baltkrievijā, Gruzijā, Kazahstānā, Kirgizstānā, Krievijas Federācijā, Moldovā, Tadžikistānā, Turkmenistānā un Uzbekistānā, kas veltīta PSRS uzvarai pret nacistisko Vāciju 1945. gadā.

Vēsture 
1945.—1947. gadā Uzvaras diena bija pasludināta par brīvdienu, tomēr kopš 1947. gada šī brīvdiena PSRS tika atcelta, atstājot tikai vakara uguņošanu. Tās vietā PSRS Augstākās Padomes prezidijs pavēlēja svinēt 3. septembri, tomēr arī šī diena tā arī nekļuva par pastāvīgu brīvdienu, lai gan lēmums par 3. septembra, nevis 9. maija, atzīšanu par Uzvaras dienu tā arī netika atcelts un 1946. gada 3. septembra Uzvaras dienas svinības bija plašas. 9. maija svinēšana atsākās 1965. gadā, 20 gadus pēc kara. Tad arī tika izdomāta ikgadējās militārās parādes tradīcija, tika atjaunots brīvdienas statuss, bet 1967. gadā sāka pieminēt Nezināmo kareivi.

21. gadsimts 
21. gadsimtā vecās svinēšanas tradīcijas tika nomainītas ar jaunām, Krievijas Federācijas valsts orgānu atbalstītām un organizētām. Tai skaitā, kopš 2013. gada ne tikai pašā Krievijā, bet arī tās okupētajās teritorijās un citās valstīs tiek organizētas Nemirstīgā pulka demonstrācijas ar karā kritušo un citu cilvēku portretiem. Latvijā šie gājieni notiek ar Latvijas Krievu savienības politisko reklāmu. Gan Latvijā, gan citās zemēs parasta parādība ir konflikti starp dažādām "Nemirstīgā pulka" organizatoru grupām. Parādījās tradīcija par godu karotājiem nēsāt Georga lenti, kas nosaukta Svētā Jura (Georga) krusta vārdā. Georga lente bija melni dzeltena, tomēr mūsdienās tiek lietota melni oranža lente, jo šādas krāsas tika izmantotas padomju flotes gvardes vienību, bet vēlāk arī Slavas ordeņa un citā simbolikā. Pareizais melni oranžās lentes nosaukums tādēļ ir gvardes lente, tomēr tas praktiski netiek lietots šajās akcijās. Daudzās valstīs, kurās tiek svinēts 9. maijs, varas iestādes iesaka atturēties no Georga lenšu un to krāsu salikuma lietošanas vai, kā Kazahstānā un Uzbekistānā, iesaka tās aizvietot ar vietējo simboliku.

9. maijs Latvijā 
Neskatoties uz to, ka oficiāli nacisma sagrāves dienu Latvijā atzīmē 8. maijā, daļa sabiedrības dara to 9. maijā. Biedrība 9may.lv katru gadu rīko publiskus pasakumus pie Uzvaras pieminekļa Pārdaugavā, kurus apmeklē tūkstošiem cilvēku. Šajā dienā notiek koncerti un ziedu nolikšana pieminekļa pakājē, kurā piedalās gan NVS valstu vēstnieki, gan vietējie politiķi, lielākoties krievvalodīgie. Notiek arī gājieni, akcija "Nemirstīgais pulks" un svētku uguņošana ap 11 vakarā.

2020. gada jūnija sākumā Saeimas Cilvēktiesību un sabiedrisko lietu komisija atbalstīja grozījumu likumā "Par sapulcēm, gājieniem un piketiem", kas publiskos pasākumos sapulcēs, gājienos un piketos paredz aizliegt izmantot vienu no Uzvaras dienas pēdējo gadu galvenajiem atribūtiem — Georga lenti. 2020. gada 18. jūnijā partija "Latvijas Krievu savienība" organizēja piketu pie Saeimas ēkas, lai lentīti aizstāvētu.

Svētku norise un simboli

Skatīt arī 
 Lielais Tēvijas karš
 Otrais pasaules karš

Atsauces

Ārējās saites 

 Labdarības organizācijas "9may.lv" mājaslapa

Svētki
Krievijas svētki
Kurts Meiers

Kurts Meiers (); dzimis , miris ) bija vācu virsnieks, SS brigadenfīrers.

Dzīvesgājums 
Dzimis strādnieka ģimenē. Kopš 1929. gada - policists Mēklenburgā. 1930. gadā iestājās NSDAP, bet 1931. gada oktobrī - SS. Dienēja 1. SS tanku divīzijā "Leibstandarte-SS Adolf Hitler". Piedalījās Austrijas anšlusā un Čehoslovākijas aneksijā. Otrā pasaules kara laikā piedalījās kaujās Polijā, Francijā, Grieķijā un PSRS. Piedalījās kaujās pret Sabiedrotajiem Normandijā. 1944. gada 14. jūnijā iecelts par 12. SS tanku divīzija "Hitlerjugend" komandieri. 1944. gada 6. septembrī krita gūstā. 1945. gada decembrī kanādiešu tribunāls piesprieda Meieram nāvessodu par kanādiešu karagūstekņu slepkavībām kara laikā. Sods mainīts uz mūža ieslodzījumu. Sākumā Meiers to izcieta Kanādā, vēlāk Vācijā. 1954. gadā apžēlots.

Ārējās saites 

SS virsnieki
Dzelzs krusta Bruņinieka krusta kavalieri
NSDAP biedri
Lejassaksijā dzimušie
Kalahari

Kalahari ir liela beznoteces ieplaka Dienvidu Āfrikā, kuras aptuvenā platība ir 900 tūkstoši km². Tā klāj lielāko daļu no Botsvānas teritorijas, kā arī daļu no Namībijas un Dienvidāfrikas teritorijas. Ieplakas lielāko daļu aizņem tuksnesis. Raksturīgas smilšainas tuksnešu, pustuksnešu un savannas ainavas. Vidējais nokrišņu daudzums svārstās no 76 līdz 190 mm gadā. Visvairāk nokrišnu izkrīt laika periodā no novembra līdz aprīlim. Liela daļa no Kalahari ir aizsargāta teritorija — pastāv vairāki nacionālie parki un rezervāti, piemēram, Kalahari-Gemsbokas nacionālais parks un Etošapana rezervāts.

Āfrikas tuksneši
Botsvanas ģeogrāfija
Namībijas ģeogrāfija
Dienvidāfrikas Republikas ģeogrāfija
Raiskums

Raiskums (agrāk arī Raiskuma muiža) ir ciems Cēsu novada Raiskuma pagastā, pagasta centrs. Izvietojies pagasta dienviddaļā Raiskuma ezera dienvidu krastā  no novada centra Cēsīm un  no Rīgas.

Apdzīvotā vieta izveidojusies pie bijušās Raiskuma muižas (Raiskum; dibināta 1554. gadā) centra. Muižas nosaukums, iespējams, cēlies no blakus esošā ciematiņa Raise Kaneggi vai Roiskül nosaukuma.

Raiskumā atrodas pagasta pārvalde, pamatskola, speciālā internātpamatskola (Aleksandra Bieziņa Raiskuma pamatskola), bibliotēka, Auciema pasta nodaļa, viesu nams, veikals.

Atsauces 

Latvijas pagastu centri
Cēsu novada ciemi
Džeremijs Renners

Džeremijs Lī Renners (; dzimis  Modesto, Kalifornijā, ASV) ir amerikāņu aktieris, dziedātājs, dziesmu autors, kinoproducents, mūziķis.

Pazīstams ar lomu tādās filmās kā "Sapieris" (2008), "Pilsēta" (2010), "Neiespējamā misija: Rēgu protokols" (2011), "Atriebēji" (2012), "Borna mantojums" (2012), "Ansītis un Grietiņa: Raganu mednieki" (2013), "Amerikāņu afēra" (2013) un "Atnācēji" (2016). Par lomu filmā "Sapieris" tika izvirzīts Amerikas Kinoakadēmijas balvai nominācijā "Labākais aktieris galvenajā lomā", savukārt par lomu filmā "Pilsēta" — kā labākais otrā plāna aktieris.

Ārējās saites 

1971. gadā dzimušie
Kalifornijā dzimušie
Amerikāņu kinoaktieri
Džošua Diamels

Džošua Deivids Diamels (; dzimis  Minotā, Ziemeļdakotā, ASV) ir amerikāņu aktieris.

1972. gadā dzimušie
Ziemeļdakotā dzimušie
Amerikāņu kinoaktieri
Patna

Patna (, Paṭnā) ir pilsēta Indijas ziemeļos, Bihāras štata administratīvais centrs, atrodas Gangas upes dienvidu krastā. Pilsētā atrodas vairāki budisma, hinduisma un džainisma svētceļotāju galamērķi. Vēsturiski ar nosaukumu Pataliputra tā ir bijusi galvaspilsēta vairākām valstīm, kas pastāvēja mūsdienu Indijas teritorijā, piemēram, Maurju impērijai. 2011. gadā Patnā dzīvoja aptuveni 1,68 miljoni iedzīvotāju, un pēc šī rādītāja tā ir 19. lielākā pilsēta Indijā.

Indijas pilsētas
Vecauce

Vecauce ir ciems Dobeles novadā Vecauces pagastā. Izvietojies pagasta rietumos pie bijušā novada centra Auces ziemeļrietumu robežas  no Rīgas.
Vecaucē atrodas LLU mācību centrs, ārsta prakse, Auces pasta nodaļa, veikals. Vecauces luterāņu baznīca un muižas apbūve ir valsts nozīmes arhitektūras pieminekļi. Muižas pilī iekārtots muzejs.

Vēsture 

Apdzīvotā vieta izveidojusies pie bijušās Vecauces muižas (Alt-Autz; pirmoreiz minēta 1616. gadā) centra. Līdz pilsētas tiesību piešķiršanai 1924. gadā par Vecauci sauca Auces pilsētu. 1921. gadā Vecauces muiža kļuva par Latvijas Universitātes Lauksaimniecības fakultātes mācību centru, vēlāk — Latvijas Lauksaimniecības akadēmijas mācību un pētījumu saimniecību.

Piemineklis 
Vecaucē atrodas piemineklis par godu Latvijas laukkopības zinātnes un zemkopības kultūras pamatlicējam profesoram Jānim Apsītim.

Atsauces 

Latvijas pagastu centri
Vecauces pagasts
Dobeles novada ciemi
Latvijas ciemi
Adriāno Malori

Adriāno Malori (; dzimis  Parmā) ir Itālijas šosejas riteņbraucējs, kas pārstāv UCI ProTeam komandu . 

2010. gada Tour de France viņš saņēma Lanterne Rouge apbalvojumu par pēdējo vietu tūrē, atpaliekot no Andi Šleka gandrīz četras ar pusi stundas. 2011. gadā izcīnījis Itālijas čempiona titulu individuālajā braucienā. 2012. gada Giro d'Italia pēc 6. posma, kurā viņš izcīnīja otro vietu, Malori kļuva par sacensību līderi. Šo statusu viņš zaudēja jau nākamajā posmā.

2014. gada Vuelta a España pēdējā posmā, kas bija īss individuālais brauciens, Malori izcīnīja savu pirmo uzvaru kādā no Lielajām tūrēm.

Ārējās saites 
 

 Profils Cycling News vietnē

1988. gadā dzimušie
Itālijas riteņbraucēji
Vuelta a España posmu uzvarētāji
Jānis Kauliņš

Jānis Kauliņš ( — ) bija latviešu virsnieks, politiķis un sabiedrisks darbinieks. Latvijas Jaunsaimnieku un sīkgruntnieku partijas biedrs. 3. un 4. Saeimas deputāts. Latvijas iekšlietu ministrs (1932—1933) un zemkopības ministrs (1934—1935). Pēc Latvijas okupācijas deportēts uz PSRS un nošauts 1942. gadā.

Dzīvesgājums 

Dzimis  Rīgā Miķeļa Kauliņa ģimenē.

Mācījās Rīgas reālskolā, studēja Rīgas Politehniskajā institūtā. Pirmā pasaules kara laikā 1916. gadā viņu iesauca Krievijas impērijas armijā un nosūtīja uz Aleksandra karaskolu Maskavā. Dienēja 109. kājnieku rezerves pulkā, 1917. gada martā viņu pārcēla uz Rezerves latviešu strēlnieku pulku. Pēc Brestļitovskas miera līguma parakstīšanas viņu 1918. gadā demobilizēja. 

Latvijas brīvības cīņu laikā Kauliņš 1919. gada 3. janvārī iestājās Kalpaka bataljonā, iecelts par Priekules brīvprātīgo rotas komandieri un komandantu. Aprīļa puča laikā virsleitnants Kauliņš izglāba no vācu gūsta Latvijas apsardzības ministru Jāni Zālīti un nogādāja viņu Liepājas ostā uz valdības kuģa "Saratov". Pēc Rīgas atbrīvošanas 1919. gada maijā Kauliņš kļuva par Latvijas armijas virspavēlnieka štāba komandantu. Bermontiādes laikā viņu paaugstināja par kapteini un pēc Zemgales atbrīvošanas iecēla par 3. robežsargu pulka komandieri. 1921. gada 1. maijā Kauliņu atvaļināja no karadienesta.

1922. gadā viņš beidza studijas Latvijas Augstskolas Tautsaimniecības fakultātē, iestājās studentu korporācijā Talavija. Strādāja par Valsts Zemes bankas Jelgavas nodaļas priekšnieku, bija 16. Jelgavas aizsargu pulka autorotas komandieris un darbojās Lāčplēša Kara ordeņa un Triju Zvaigžņu ordeņa domēs.

1928. gadā Kauliņu ievēlēja 3. Saeimā no Latvijas Jaunsaimnieku un sīkgruntnieku partijas saraksta,  1931. gadā ievēlēja 4. Saeimā, kur viņš darbojās Finanšu un tirdzniecības komisijā. 1932. gada martā kļuva par iekšlietu ministru Marģera Skujenieka vadītajā valdībā. Pēc Ulmaņa apvērsuma  kļuva par jaunās valdības zemkopības ministru, amatā bija līdz 1935. gada jūlijam. 1935. gadā viņu iecēla par Zemes bankas direktoru. Pēc pensionēšanās 1938. gadā Kauliņš dzīvoja Jelgavā, bija Jelgavas kredītbiedrības valdes loceklis un "Kalpaka bataljona biedrības" biedrs.

Pēc Latvijas okupācijas 1940. gadā Kauliņš atsāka strādāt par grāmatvedi Jelgavas Valsts apdrošināšanas kantorī. 1941. gada 14. jūnija deportācijas laikā viņu apcietināja un 1941. gada 16. jūnijā izveda uz Novosibirskas apgabalu.  Novosibirskas apgabala tiesa piesprieda J. Kauliņam nāvessodu pēc Krievijas PFSR kriminālkodeksa 58. panta 4. un 13. punkta. Iesniedzis kasācijas sūdzību, taču spriedums netika mainīts.  Jānim Kauliņam tika izpildīts nāvessods nošaujot.

Apbalvojumi 
 Lāčplēša Kara ordenis (nr. 3/897, 1921)
 Triju Zvaigžņu ordenis, III šķira

Atsauces 

1899. gadā dzimušie
1942. gadā mirušie
Rīgā dzimušie
Latvijas Jaunsaimnieku un sīkgruntnieku partijas politiķi
Latvijas iekšlietu ministri
Latvijas zemkopības ministri
3. Saeimas deputāti
4. Saeimas deputāti
Triju Zvaigžņu ordeņa komandieri
Triju Zvaigžņu ordeņa virsnieki
Padomju represijās nogalinātie
Ar nāvi sodītie politiķi
Brandenburgas vārti

Brandenburgas vārti () ir bijušie Berlīnes pilsētas vārti, pārbūvēti 18. gadsimta beigās kā neoklasicisma triumfa arka, pašlaik tas ir viens no pazīstamākajiem Berlīnes un visas Vācijas simboliem. Tie atrodas pilsētas centra rietumos. Netālu no vārtiem atrodas Reihstāga ēka. Brandenburgas vārti tika uzcelti no 1788. līdz 1791. gadam, projekta arhitekts bija Karls Gothards Langāns (Carl Gotthard Langhans). Pēckara sadalītajā Vācijā vārti nebija pieejami un tika izolēti, jo atradās pie Berlīnes mūra. Tāpat Brandenburgas vārti bija attēloti uz Vācijas markām un ir attēloti uz Vācijas eiro monētām.

Ārējās saites

Berlīne
Celtnes un būves Vācijā
Pāvuls Jurjāns

Pāvuls Jurjāns (dzimis , miris ) bija latviešu komponists, diriģents, pedagogs, mūzikas kritiķis un tautas dziesmu vācējs. Komponista vārdā nosaukta mūzikas skola Pārdaugavā.

Dzīvesgājums 
Dzimis Ērgļos, muzikāli izglītojās Harkovas mūzikas skolā, kur par skolotājiem strādāja viņa brāļi Andrejs un Juris, kā arī studēja dziedāšanas un kormeistaru klasēs Sanktpēterburgas konservatorijā. Pēc mācībām strādāja Rīgā, pasniedza dziedāšanu, koncertēja kā mežraga virtuozs un kā solodziedātājs, vadīja korus. 
Bija V Vispārējo latviešu Dziesmu svētku virsdiriģents. No 1904. līdz 1915. gadam strādāja par Rīgas Ķeizariskās mūzikas skolas dziedāšanas skolotāju un operas klases vadītāju, nodibināja un vadīja Latviešu operu.

Bija Latviešu operas dibinātājs un diriģents. 1912. gada 27. decembrī notika operas "Jevgenijs Onegins" pirmizrade, kurā uzstājās tikai latviešu dziedātāji. 

No 1919. gada vadīja dziedāšanas klasi Latvijas Konservatorijā.

Darbi 
Viņa veikums ir 12 simfoniskie darbi, 5 vokāla instrumenta darbi, 3 kameransambļi, 11 solo dziesmas, 2 tautas dziesmu apdares solo balsij, 14 oriģināldziesmas jauktajam korim un 15 oriģināldziesmas vīru korim.

Atsauces 

1866. gadā dzimušie
1948. gadā mirušie
Latviešu diriģenti
Latviešu komponisti
Triju Zvaigžņu ordeņa komandieri
Madonas novadā dzimušie
Dārza salāti

Dārza salāti (Lactuca sativa) ir viengadīgs kurvjziežu dzimtas lapu dārzenis. Kā kultūraugs tas tiek kultivēts visā pasaulē, bet savvaļā aug Rietumeiropā, Dienvideiropā, Ziemeļāfrikā, Kaukāzā un Centrālāzijā. Cilvēki uzturā lieto tā lapas — tās ēd gan svaigas, gan apstrādātās, gan sagatavotus salātos. Lapas ir dzeltenīgi zaļas, bet atsevišķām salātu šķirnēm krāsa var būt sarkana, violeta un citi toņi. No viena hektāra liela lauka vidēji var ievākt no 300 līdz 500 centneriem salātu. Dārza salātu sastāvā ir salīdzinoši daudz C un B vitamīnu, kā arī karotīna.

Audzēšana 
Salāti ir izturīgs augs, un tos parasti audzē sezonāli, lai gan tiem ir nepieciešama samērā zema temperatūra, lai nesāktu agri ziedēt. Salāti ir vieni no pirmajiem kultūraugiem, kurus sēj pavasarī. Atkarībā no šķirnes, salātus sēj, kad gaisa temperatūra ir no 5 °C līdz 25 °C. Ik pēc 10—14 dienām var atkārtoti sēt salātus, nodrošinot ražas nepārtrauktību. Siltajos vasaras mēnešos tos nesēj, savukārt uz vasaras beigām atkal var sēt, iegūstot ražu nu jau vēsajās, salātiem piemērotajās rudens dienās.

Salātus pavasaros un rudeņos sēj vietās, kur tie var saņemt Saules gaismu, savukārt vasaras mēnešos salātus labāk sēt daļējā noēnojumā, kas nodrošinātu pret pārlieku un salātiem nevajadzīgu karstumu.

Šķirnes 
Viena no iecienītākajām salātu šķirnēm ir Batāvijas salāti. Iecienīti ir arī kraukšķīgie jeb ledus (ice berg) galviņsalāti. Vēl lielā cieņā ir romiešu salāti, frillices salāti, Lollo Rosa šķirnes salāti, ozollapu salāti, mīkstie jeb sviestainie galviņsalāti un Salanova tipa salāti.

Raža 

Vislielākā salātu raža tiek iegūta Ķīnā. 2019. gadā Ķīnā tika novākti 16,3 miljoni tonnu salātu. Nākamās lielākās salātu audzētājvalstis ir Amerikas Savienotās Valstis (3,89 miljoni tonnu), Indija (1,26 miljoni tonnu) un Spānija (1,01 miljons tonnu).

Atsauces

Ārējās saites 

Cigoriņu apakšdzimta
Lapu dārzeņi
Ims Tonhjons

Ims Tonhjons (; dzimis ) ir Dienvidkorejas loka šāvējs.

Sportists ir atzīts par neredzīgu, taču sacensību laikā viņš nelieto koriģējošās brilles vai kontaktlēcas un ir atteicies no bezmaksas acs operāciju piedāvājumiem, lai uzlabotu savu redzi. Loka šaušanā trenējies kopš 10 gadu vecuma.

Viņš ir piedalījies trijās Olimpiskajās spēlēs (, , ). 2004. gadā Atēnās izcīnīja uzvaru komandu sacensībās, savukārt individuālajās sacensībās ieņēma 6. vietu. Pēc četriem gadiem Pekinā atkārtojis panākumus komandu sacensībās, taču individuālajās sacensībās ieņēma 9. vietu. 2012. gadā Londonā izcīnījis bronzu komandu sacensībās un sasniedzis sešpadsmitdaļfinālu individuālajās sacensībās. Tāpat izcīnījis vairākas medaļas Pasaules čempionātos, tai skaitā 2007. gadā kļuva par čempionu individuālajās sacensībās. 2008. gadā izcīnīja uzvaru Pasaules kausa kopvērtējumā. Tāpat Ims ir uzstādījis pasaules rekordu.

Atsauces

Ārējās saites 

1986. gadā dzimušie
Dienvidkorejas sportisti
Loka šāvēji
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
Olimpiskie zelta medaļnieki loka šaušanā
Olimpiskie bronzas medaļnieki loka šaušanā
Havjērs Gomess

Havjērs Gomess (; dzimis ) ir spāņu triatlonists.

Piedzimis Bāzelē, Šveicē, spāņu imigrantu ģimenē, taču drīz atgriezās Spānijā. Sākotnēji trenējies peldēšanā (viņa tēvs bija peldētājs), tomēr 15 gadu vecumā piedalījās savā pirmajā triatlona distancē. 2000. gadā viņam tika diagnosticētas problēmas ar sirdi un līdz 2006. gadam viņš cīnījās par tiesībām startēt sacensībās. Šajā laikā viņam divas reizes tika atņemta starptautiskā licence: vispirms no 2000. līdz 2003. gadam un otrreiz uz gadu 2005. gadā.

Piedalījies divās olimpiskajās spēlēs (, ). 2008. gadā Pekinā izcīnīja 4. vietu, savukārt pēc četriem gadiem Londonā kļuva par sudraba medaļas laureātu. Pasaules čempionātos ir izcīnījis divas zelta medaļas (2008, 2010), tāpat 2007. gadā izcīnījis sudrabu un 2011. gadā bronzu.

Atsauces

Ārējās saites 

 

 Triathlon.org profils

1983. gadā dzimušie
Bāzeles pilsētas kantonā dzimušie
Spānijas sportisti
Triatlonisti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās sudraba medaļas ieguvēji
2020. gada vasaras olimpisko spēļu dalībnieki
Sanremo

Sanremo () ir kūrortpilsēta Itālijas ziemeļos, Ligūrijas reģionā, Vidusjūras krastā. 2011. gadā pilsētā dzīvoja aptuveni 57 tūkstoši cilvēku. Attīstīts tūrisms. Ziemā vidēja diennakts gaisa temperatūra ir 9,8—10,2 °С, bet vasarā — ap 23 °С. Pilsētā ir vairāki spā centri.

Kopš 1951. gada katru gadu notiek starptautiskais Sanremo mūzikas festivāls. No 1973. līdz 2003. gadam Pasaules rallija čempionāta ietvaros notika Sanremo rallijs. Katru gadu notiek arī šosejas riteņbraukšanas sacensības Milāna—Sanremo.

Ārējās saites 

Eiropas kūrortpilsētas
Ligūrijas pilsētas
Max Payne 3

Max Payne 3 ir trešās personas šaušanas spēle, kuru publicējis Rockstar Games. Tā ir trešā spēle Max Payne franšīzē un tika izdota priekš Microsoft Windows, Xbox 360 un PlayStation 3. Spēli izstrādā Rockstar Vancouver ar New England, London un Toronto studiju palīdzību. Tā ir pirmā spēle sērijā, kuru nav izstrādājusi somu kompānija Remedy Entertainment, un kuru nav sarakstījis sērijas autors Sems Leiks. Galvenais spēles sižeta autors ir Dens Hausers, kurš ir arī autors lielākajai daļai spēļu Grand Theft Auto sērijā un Red Dead Redemption.

Ārējās saites 
 Oficiālā mājaslapa 

PC spēles
Xbox 360 spēles
PlayStation 3 spēles
2012. gada datorspēles
Cjinhai

Cjinhai province (, , ) ir viena no Ķīnas 22 provincēm. Robežojas ar Gaņsu, Sičuaņu provincēm un Siņdzjanas un Tibetas autonomajiem reģioniem. Provinces administratīvais centrs ir Sjinina. 2010. gadā Cjinhai provincē dzīvoja 5,63 miljoni iedzīvotāju, no kuriem 54% bija haņi, 21% — tibetieši, 16% — hui un 9% — citi.

Atsauces

Ārējās saites 

Ķīnas provinces
Donna Sammere

Ladonna Adriana Geinsa (; dzimusi , mirusi ), plašāk pazīstama ar savu skatuves vārdu Donna Sammere (Donna Summer), bija amerikāņu dziedātāja, dziesmu autore. Viņa tiek uzskatīta par disko karalieni.

1960. gados strādāja Vācijā (operā, teātrī). Viņa kļuva slavena 1970. gados, disko ēras laikā. Debijas albums Lady of the Night tika izdots vienīgi Eiropā, taču ar 1975. gadā izdoto singlu Love to Love You Baby guva pirmos lielos panākumus. Kopumā dzīves laikā D. Sammere izdeva 17 studijas albumus, divus koncertierakstu albumus, 89 singlus. Viņa bija viena no veiksmiģākajām ierakstu māksliniecēm 1970. un 1980. gados. Karjeras laikā ieguva piecas Grammy balvas.

Diskogrāfija 
 1974: Lady of the Night
 1975: Love to Love You Baby
 1976: A Love Trilogy
 1976: Four Seasons of Love
 1977: I Remember Yesterday
 1977: Once Upon a Time
 1979: Bad Girls
 1980: The Wanderer
 1981: I'm a Rainbow
 1982: Donna Summer
 1983: She Works Hard for the Money
 1984: Cats Without Claws
 1987: All Systems Go
 1989: Another Place and Time
 1991: Mistaken Identity
 1994: Christmas Spirit
 2008: Crayons

Atsauces

Ārējās saites 

 
 

1948. gadā dzimušie
2012. gadā mirušie
Amerikāņu dziedātāji
Grammy balvas ieguvēji
Bostonā dzimušie
Mediju konverģence

Mediju konverģence ir process, kurā esošās plašsaziņas līdzekļu un komunikācijas nozares un kultūras pielāgo jaunās tehnoloģijas. Šis process atsaucas uz atšķirīgu informācijas nesēju un informācijas tehnoloģiju sistēmu krustošanos, kuras iepriekš tika uzskatītas par atsevišķām un patstāvīgām. Mediju konverģence ir nepārtraukts process, kas norisinās dažādos mediju tehnoloģiju, nozaru, satura un auditoriju krustpunktos. Tā kā šis termins tiek izmantots, lai aprakstītu adaptāciju, apvienošanos un pārejas procesus, tas norāda uz to, ka pašreiz veco un jauno tehnoloģiju konfrontācija ir sarežģīta un daudzslāņaina.

Mediju konverģences veidi 
Mediju un komunikācijas profesori no dažādām pasaules vietām mēdz izdalīt vairākus mediju konverģneces veidus, taču par galvenajiem trīs joprojām tiek uzskatīti - tehnoloģiskā konverģence, kultūras prakšu konverģence un satura konverģnece. Tehnoloģiskajai konverģencei piemīt tendence, ka tehnoloģijas, kas iepriekš ir bijušas nesaistītas, attīstoties un progresējot, kļūst ciešāk integrētas un pat vienotas. Spilgts piemērs tehnoloģiskajai konverģencei mūsdienās ir mobilais telefons, kas laika gaitā ir papildināts ar audio, kameras un citām funkcijām.

Kultūras prakšu konverģence ir teorija, kas atzīst mainīgās attiecības un pieredzi ar jauniem medijiem. Šis mediju konverģences veids tiek vērsts uz to, kā mainījusies mediju ražošana un patēriņš, ņemot vērā auditorijas/lietotāju sadarbību, kolektīvo inteliģenci un saplūstošo tehnoloģisko vidi, kā rezultātā mūsdienās var izjust paplašinātu, interaktīvu un pat kopīgu sabiedrības iesaisti ne tikai izklaides, bet arī informācijas medijos. Savukārt satura konverģence tiek saistīta ar viena un tā paša satura parādīšanos dažādās tehnoloģijās un mediju platformās, kas ļauj auditorijai brīvi ceļot starp neskaitāmām platformām un atlasīt sev interesējošo saturu, kā arī dalīties ar savu jaunradi tālāk.

Atsauces 

Plašsaziņas līdzekļi
Žurnālistika
Manitobas "Moose"

Manitobas "Moose" () bija hokeja komanda, kas atradās Vinipegā, Kanādā. No 1996. līdz 2001. gadam klubs spēlēja Starptautiskajā hokeja līgā, taču tad līdz 2011. gadam arī Amerikas hokeja līgā.

2011. gadā franšīze pārcēlās uz Sentdžonsu, turpinot spēlēt AHL kā Sentdžonsas "IceCaps".

Komandas rindās 2001.—02. un 2002.—03. sezonā spēlējis Herberts Vasiļjevs, īslaicīgi kluba sastāvā spēlējuši arī vārtsargi Pēteris Skudra un Ervīns Muštukovs.

Ārējās saites 
 Eliteprospects.com komandas lapa

Kanādas hokeja klubi
Bijušie Amerikas hokeja līgas klubi
Červonka (Vecsalienas pagasts)

Červonka ir ciems Augšdaugavas novada Vecsalienas pagastā, pagasta centrs. Izvietojies pagasta dienviddaļā Tartaciņas krastos pie autoceļa P69  no novada domes Daugavpilī un  no Rīgas.

Apdzīvotā vieta izveidojusies pie bijušās Vecsalienas muižas (Alt-Sallensee) centra. Izaugusi padomju gados kā ciema padomes un Ždanova kolhoza centrs. Červonkā atrodas pagasta pārvalde, feldšerpunkts, klubs, bibliotēka, veikals. Muižas pils ir vietējas nozīmes arhitektūras piemineklis.

Atsauces 

Augšdaugavas novada ciemi
Latvijas pagastu centri
Brynäs IF

Brynäs IF ir hokeja komanda, kas bāzēta Jēvlē, Zviedrijā, un spēlē Zviedrijas hokeja līgā. Klubs dibināts 1939. gadā un 13 reizes ir izcīnījis Zviedrijas čempiontitulu.

2005.—06. un 2006.—07. sezonā komandas sastāvā spēlēja arī latviešu aizsargs Rodrigo Laviņš. 2022. gada janvārī ar komandu līgumu parakstīja latviešu vārtsargs Kristers Gudļevskis.

Spēlētāji

Līgas apbalvojumi 
Komandas spēlētāji, kas saņēmuši līgas apbalvojumus.

 Guldpucken
  Hokans Vikbergs — 1971
  Viljams Lēfkvists — 1972
  Stigs Estlings — 1975
  Matss Neslunds — 1980
  Tomijs Sjedins — 1992

 Guldhjälmen
  Jans Larsons — 1999
  Jakobs Silfverberjs — 2012
  Antons Rodins — 2016

 Hokana Loba balva
  Kenets Andersons — 1984
  Jevgeņijs Dadonovs — 1997
  Toms Bisē — 1999
  Jans Larsons — 2000
  Niks Džonsons — 2016

 Līgas labākais debitants
  Niklass Bekstrēms — 2006
  Jakobs Markstrēms — 2010
  Matiass Ekholms — 2011
  Johans Larsons — 2012

Ārējās saites 
 Komandas oficiālā mājaslapa
 Eliteprospects.com komandas lapa

Zviedrijas hokeja klubi
Game of Thrones (spēle)

Game of Thrones ir lomu spēle, kas balstīta uz grāmatas "Troņu spēle", kas ir pirmā grāmata no Džordža R. R. Mārtina "Dziesma par ledu un uguni" romānu sērijas, uz kurām ir balstīts arī HBO seriāls Troņu spēle.

Spēli izstrādājis Cyanide un izdevis Atlus Ziemeļamerikā un Focus Home Interactive Eiropā un Austrālijā. Izdota Microsoft Windows, PlayStation 3 un Xbox 360 2012. gada 15. maijā Ziemeļamerikā, 2012. gada 1. jūnijā Eiropā, bet 6. jūnijā Austrālijā.

Ārējās saites 
 Oficiālā mājaslapa 

PlayStation 3 spēles
Xbox 360 spēles
PC spēles
2012. gada datorspēles
Puatjē

Puatjē (, ) ir pilsēta Francijā, Vjennas departamenta administratīvais centrs. Atrodas Klēnas upes krastos. 

Savulaik Puatjē bija Puatū, vēlāk Puatū-Šarantas reģiona administratīvais centrs. 2009. gadā Puatjē dzīvoja 88,8 tūkstoši iedzīvotāju, bet tās aglomerācijā — 249 tūkstoši iedzīvotāju.

Senās Romas laikā pilsētas nosaukums bija Limonum. 1356. gadā Simtgadu kara laikā pie pilsētas notika vēturiskā Puatjē kauja, kurā Anglijas Karaliste izcīnīja nozīmīgu uzvaru pār Francijas Karalisti.

Atsauces

Ārējās saites 

Jaunakvitānijas pilsētas
Čārltons Hestons

Čārltons Hestons (; dzimis Džons Čārlzs Kārters (John Charles Carter) , miris ) bija amerikāņu aktieris.

Pazīstams ar lomām filmās "10 baušļi" (The Ten Commandments), "Ben-Hurs", "El Sids" (El Cid), "Pērtiķu planēta" (Planet of the Apes), "Lieliskākā izrāde uz Zemes" (The Greatest Show on Earth), "Ļaunuma pieskāriens". Par lomu filmā "Ben-Hurs" aktieris saņēma Amerikas Kinoakadēmijas balvu kā labākais aktieris. 1973. gadā bijis viens no Amerikas Kinoakadēmijas balvu pasniegšanas ceremonijas vadītājiem.

Ārējās saites 

1923. gadā dzimušie
Ilinoisā dzimušie
2008. gadā mirušie
Amerikāņu kinoaktieri
Kinoakadēmijas balvas ieguvēji aktieri
Tannere Meisa

Džiliana Kortnija Glovere (; dzimusi  Mičiganas štatā), pazīstama ar skatuves vārdu Tannere Meisa (), ir amerikāņu pornoaktrise.

Pornofilmās filmējusies kopš 2008. gada. 2010. gadā nominēta AVN balvai, 2011. gadā - divām balvām. Kopumā filmējusies vairāk kā 140 filmās.

Atsauces

Ārējās saites 

 IAFD profils 
 AFDB profils 

1988. gadā dzimušie
Mičiganā dzimušie
ASV pornozvaigznes
Sivēntiņa lieliskais piedzīvojums

"Sivēntiņa lieliskais piedzīvojums" () ir 2003. gada amerikāņu animācijas filma, ko producēja Paramount Pictures, Universal Cartoon Studios un Nickelodeon. Kinoteātros filmas pirmizrāde notika . Tas ir turpinājums filmai "Šarlotes tīkls" (Charlotte's Web).

Ārējās saites 

2003. gada animācijas filmas
ASV animācijas filmas
Paramount Pictures filmas
Universal Pictures filmas
Gustavs IV Ādolfs

Gustavs IV Ādolfs (; dzimis , miris ) bija Zviedrijas karalis no 1792. gada līdz 1809. gadam, kad apvērsumā zaudēja troni. Gustava IV Ādolfa valdīšanas laikā Krievijas impērija 1808. gadā okupēja Somiju un inkorporēja to kā Somijas lielhercogisti savā sastāvā.

Dzīvesgājums 
Gustavs IV Ādolfs oficiāli bija Zviedrijas karaļa Gustava III un karalienes Dānijas Sofijas Magdalēnas dēls, kaut arī valstī izplatījās baumas, ka viņa bioloģiskais tēvs ir Somijas augstmanis Ādolfs Frederiks Munks. Pēc tēva nāves atentātā 1792. gadā, kļuva par karali 14 gadu vecumā. Līdz 1796. gadam valsti vadīja reģents — viņa tēvocis, nākamais karalis Kārlis XIII.

1805. gadā Zviedrija iesaistījās Trešās koalīcijas karā pret Napoleonu. Kampaņa bija neveiksmīga un Zviedru Pomerāniju ieņēma franču karaspēks. 1807. gadā Tilzītes miera līguma rezultātā Francija un Krievija kļuva par sabiedrotajiem, bet par Lielbritānijas sabiedrotajiem palika tikai Zviedrija un Portugāle. 1808. gadā Krievija uzbruka Zviedrijai un kara rezultātā ieņēma Somiju.

1809. gada 7. martā Kārlstadē sadumpojās zviedru karaspēka daļas un virzījās uz Stokholmu. 1809. gada 13. martā sazvērnieki ielauzās karaļa apartamentos un arestēja karaļa ģimeni, kuru ieslodzīja Gripsholmas pilī. 29. martā Gustavs IV Ādolfs atteicās no troņa. 10. maijā Kārtu Riksdāgs par Zviedrijas karali iecēla Gustavu III. Decembrī karalis ar ģimeni pameta Zviedriju. Miris Šveicē 1837. gadā.

Ārējās saites 

Zviedrijas monarhi
Holšteinas-Gotorpas dinastija
1778. gadā dzimušie
1837. gadā mirušie
Stokholmā dzimušie
Saša Greja

Saša Greja (Sasha Grey; dzimusi Marina Anna Hancisa (Marina Ann Hantzis) ) ir amerikāņu aktrise, modele un mūziķe, kā arī bijusī pornoaktrise. Laikā no 2007. līdz 2010. gadam S. Greja ieguva vairākas AVN balvas, kopumā filmējusies 270 pornofilmās un trijās bijusi režisore. Pēc filmēšanās Stīvena Soderberga eksperimentālās drāmas filmā The Girlfriend Experience beigusi pornoaktrises karjeru. Ir industriālās mūzikas grupas aTelecine dalībniece.

Ārējās saites 

 
 
 
 

 IAFD profils 

1988. gadā dzimušie
Kalifornijā dzimušie
ASV pornozvaigznes
Amerikāņu kinoaktrises
ASV fotomodeles
Valentīna Gotovska

Valentīna Gotovska (dzimusi Tolstika  Krāslavā) ir bijusī Latvijas vieglatlēte, startējusi tāllēkšanas un augstlēkšanas sacensībās. Pēc karjeras beigām strādā par viegatlētikas un fiziskās sagatavotības treneri. V. Gotovska ir pašreizējā Latvijas rekordiste augstlēkšanā (1,97 m) un ilgu laiku bija rekordiste arī tāllēkšanā (6,91 m).

Biogrāfija
Izglītību ieguvusi Krāslavas 2. vidusskolā un Rīgas 34. profesionāli tehniskajā skolā, pirms nopietnās sportistes karjeras sākšanas bijusi friziere. V. Gotovskas brālis Andrejs Tolstiks arī ir bijušais vieglatlēts, arī startēja tāllēkšanas disciplīnā.

Piedalījusies četrās Olimpiskajās spēlēs (, , , ). 1992. gadā Barselonā izcīnījusi savu augstāko vietu šajās sacensībās — 13. vietu augstlēkšanā, 1996. gadā Atlantā viņa ieņēma 28. vietu tāllēkšanā. 2000. gadā Sidnejā V. Gotovska bija 20. tāllēkšanā un Olimpisko spēļu karjeru noslēdza ar 24. vietu tāllēkšanā 2004. gadā Atēnās. Tāpat startējusi vairākos Pasaules čempionātos, augstāko vietu (5.) ieņēma 2001. gadā tāllēkšana ar rezultātu 6,84 m. 2003. gadā viņa kļuva par visu laiku vecāko tāllēkšanas sacensību dalībnieci (un finālisti) Pasaules čempionātos. Vairāk nekā 30 reizes izcīnījusi Latvijas čempiones titulu. 

Pēc karjeras beigām strādā par treneri. 2006. gada absolvējusi Latvijas Sporta pedagoģijas akadēmiju kā vieglatlētikas trenere.

Personiskie rekordi

Atsauces

Ārējās saites 

1965. gadā dzimušie
Krāslavā dzimušie
Latvijas vieglatlētes
Tāllēcēji
Augstlēcēji
1992. gada vasaras olimpisko spēļu dalībnieki
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
Latvijas vieglatlētikas treneri
Latvijas Sporta pedagoģijas akadēmijas absolventi
Lielā zivs

"Lielā zivs" () ir fantastiska piedzīvojumu traģikomēdija. Filmas režisors ir Tims Bērtons, filmas uzņemta pēc Deniela Volesa romāna "Lielā Zivs. Mitoloģisko proporciju romāns" motīviem.

Sižets 
Pirms savas nāves tēvs, neticams fantazētājs un stāstu izdomātājs Edvards Blūms, lai pārliecinātu savu dēlu, pragmatisko klerku Viljamu, stāsta viņa sievai savu dzīves un mīlestības stāstu. Stāstu, kas ļoti līdzinās pasakai, ka tai grūti noticēt. Stāstu, kurā ir vilkači, milži, ļaunie un labie burvji, Siāmas dvīņi un šķirti mīlnieki.

Un tikai pēc tēva nāves, kad uz bērēm ierodas visi viņa draugi, Viljams pārliecinās, ka pēdējais tēva stāsts, ir vistīrākā patiesība.

Galvenajās lomās 
 Alberts Finijs — Edvards Blūms vecumdienās
 Jūens Makgregors — Edvards Blūms jaunībā
 Džesika Lenga — Sandra K. Blūma, Edvarda sieva
 Elisone Lomane — Sandra jaunībā (Sandra Tempeltone)
 Bilijs Kradaps — Viljams Blūms
 Mariona Kotijāra — Žozefīne Blūma, Viljama sieva
 Helēna Bonema Kārtere — Dženifera Hila / vecā ragana
 Heilija Enna Nelsone — Dženifera Hila astoņu gadu vecumā
 Metjū Makgrorijs — Milzis Karls
 Denijs DeVito — Emoss Kālaveijs, cirka direktors
 Stīvs Bušemi — dzejnieks
 Mailija Sairusa — astoņgadīgā Ruta, titros ierakstīta kā Destinija Sairusa
 Deniels Voless — ekonomikas skolotājs
 Dīps Rojs — cirka klauns

Nominācijas 
Filmu nominēja vairākām kino balvām, bet nevienu neieguva.
 2004 — Amerikas Kinoakadēmijas balvai nominācija par labāko mūziku (Denijs Elfmans)
 2004 — divas Saturna balvas nominācijas: labākā filma fantastikas žanrā, labākais aktieris (Alberts Finijs)
 2004 — 7 nominācijas BAFTA kino balvai: labākā filma, labākais grims un frizūras, labākā otrā plāna vīrieša loma (Alberts Finijs), labākais adaptētais scenārijs, Deivida Lina balva par režiju, labākais mākslinieka darbs, labākie vizuālie specefekti
 2004 — nominācija "David di Donatello" balvai kā labākā ārzemju filma
 2004 — 4 nominācijas Zelta globusa balvai: labākā filma — mūzikls / komēdija, labākā oriģinālmūzika, labāka otrā plāna vīrieša loma, labākā oriģināldziesma (Man of the Hour)
 2005 — nominācija Grammy balvai par labāko filmas skaņu celiņu

Ārējās saites 

2003. gada filmas
ASV filmas
Tima Bērtona filmas
Columbia Pictures filmas
Gaspare Spontīni

Gaspare Luidži Pačifiko Spontīni (; dzimis , miris ) bija itāliešu operu komponists un diriģents. Ļoti pazīstams dzīves laikā, mūsdienās maz atskaņots. Iespējams pazīstamākā no Spontīni operām ir "Vestāliete", kuras pirmizrāde notika 1807. gadā Parīzē.

Dzimis Majolati komūnā Markē (tagad Majolati Spontīni). Muziķa karjeru lielākoties veidoja Parīzē un Berlīnē, bet mūža beigās atgriezās dzimtenē. No 1805. gada - galma komponists Parīzē. Pēc 1819. gada devās uz Berlīni, kur bija Berlīnes Valsts operas kapelmeistars.

Ārējās saites 

 Gasperes Spontīni profils AllMusic 
 Gasperes Spontīni notis IMSLP 

Markē dzimušie
Itāliešu komponisti
Viskrievijas Ārkārtas komisija

Viskrievijas Ārkārtas komisija cīņai ar kontrrevolūciju, spekulāciju un sabotāžu (VĀK) (, ВЧК) vai nereti arī Čeka (no ) bija pirmā lielinieku organizētā politiskā policija, kurai piemita arī slepenpoliciju represīvās funkcijas. No VĀK radās arī apzīmējumi, kas pastāvēja arī pēc šīs organizācijas izbeigšanās — 'čeka', 'čekisti'. Komisija tika izveidota 1917. gada 7. decembrī un ar šo nosaukumu pastāvēja līdz 1922. gada februārim, kad pēc Krievijas pilsoņu kara beigām to iekļāva Valsts Politiskajā pārvaldē un 1923. gada 15. novembrī pārdēvēja par Apvienoto Valsts politisko pārvaldi (OGPU), vēlāk pārveidoja par NKVD un VDK.

Struktūra 
Pirmais VĀK vadītājs bija Felikss Dzeržinskis, viņa prombūtnes laikā šo amatu uz laiku ieņēma Jēkabs Peterss. 

Čekas struktūru veidoja šādas nodaļas: 
 nodaļa cīņai ar kontrrevolūciju (по борьбе с контрреволюцией)
 nodaļa cīņai ar spekulāciju (по борьбе со спекуляцией)
 nodaļa cīņai ar korupciju (по борьбе с преступлениями по должности)
 pretizlūkošanas nodaļa (контрразведывательный отдел)
 cietumu nodaļa (тюремный отдел)
 starptautisko attiecību nodaļa (отдел международных связей)
 citpilsētu nodaļa (иногородний отдел)
 organizācijas nodaļa (организационный отдел)
 dzelzceļu nodaļa (железнодорожный отдел no 1918. gada 27. jūlija)
 kara nodaļa (военный отдел no 1918. gada 27. jūlija)
 baznīcu nodaļa (секретный отдел по борьбе с враждебной деятельностью церковников no 1919. gada februāra)  
 starptautiskā nodaļa (иностранный отдел no 1920. gada 20. decembra)
 komisija cīņai ar kontrabandu (комиссия по борьбе с контрабандой no 1921. gada 8. decembra)

Skatīt arī 
Stūra māja

Atsauces 

Krievijas pilsoņu karš
Krievijas organizācijas
Longbīča

Longbīča () ir pilsēta Losandželosas apgabalā, Kalifornijā, ASV. Atrodas Klusā okeāna krastā, 32 km attālumā no Losandželosas un 169 km attālumā no Sandjego. Pēc iedzīvotāju skaita (2010. gadā 462,3 tūkstoši) šī ir 7. lielākā pilsēta štatā un 36. lielākā — valstī. Longbīčas osta ir otra noslogotākā konteineru osta ASV un viena no pasaulē lielākajām kuģu ostām. Tāpat pilsētā tiek uzturēta liela naftas rūpniecība un Longbīčā atrodas vairāku korporāciju galvenie biroji, tai skaitā Epson America, Molina Healthcare un SCAN Health Plan. Lielākie darba devēji pilsētā ir Longbīčas apvienotais skolu apgabals, Boeing un Kalifornijas Štata universitāte Longbīčā.

Skatīt arī 
Longbīčas Grand Prix

Atsauces

Ārējās saites 

 

Kalifornijas pilsētas
Romāns Abramovičs

Romāns Abramovičs (; dzimis ) ir ebreju izcelsmes Krievijas, kopš 2018. gada Izraēlas uzņēmējs un politiķis.

Dzīvesgājums 
Dzimis 1966. gadā Saratovā Arkādija (Ārona) Abramoviča (1937−1969), un viņa sievas Irinas, dzimušas Mihaiļenko, ģimenē. Pēc vecāku nāves dzīvoja vecvecāku ģimenēs Uhtā un pēc 1974. gada Maskavā. 
1995. gadā viņš kopā ar Borisu Berezovski privatizēja naftas kompāniju Сибнефть, par kuras direktoru padomes locekli viņš kļuva 1996. gadā.

1999. gadā Abramoviču ievēlēja Krievijas Valsts domē, no 2001. līdz 2008. gadam viņš bija Čukotkas autonomā apvidus gubernators. Galvenais privātā investīciju uzņēmuma Millhouse Capital īpašnieks. 

Saskaņā ar žurnāla Forbes 2012. gada datiem miljardieris R. Abramovičs bija 5. bagātākais cilvēks Krievijā un 50. bagātākais pasaulē, viņa īpašumi bija aptuveni 19,6 miljardu ASV dolāru vērti. R. Abramovičs dzīvoja Maskavā un Londonā, kļuva pazīstams kā Anglijas futbola Premjerlīgas kluba Londonas "Chelsea" īpašnieks.

Ārējās saites 

 Forbes profils 

1966. gadā dzimušie
Krievijas uzņēmēji
Krievijas politiķi
Ar Goda ordeni apbalvotie
Ar Draudzības ordeni apbalvotie (Krievija)
Mario Tennis Open

Mario Tennis Open ir sporta spēle no Mario spēļu sērijas. Spēles izstrādājs ir Camelot Software Planning, bet izplatītājs Nintendo. Spēle ir izstrādāta priekš Nintendo 3DS spēļu konsules. Spēle izdota 2012. gada 20. maijā Ziemeļamerikā, 24. maijā Japānā, bet 25. maijā Eiropas Savienībā. 

Nintendo 3DS spēles
Olimpa kalns

Olimpa kalns ir augstākais kalns Grieķijā, atrodas starp Tesaliju un Maķedonijas reģionu, apmēram 100 km no valsts otras lielākās pilsētas Salonikiem. Tam ir 52 virsotnes, no kurām augstākā atrodas 2917 metru augstumā. Grieķu mitoloģijā Olimpa kalns bija pazīstams kā 12 Olimpa dievu mājvieta. Olimpa kalns ir pazīstams ar tā bagātīgo floru. Tas ir viens no Grieķijas nacionālajiem parkiem un biosfēras rezervātiem.

Atsauces

Ārējās saites 

 

Eiropas ģeogrāfija
Grieķijas ģeogrāfija
Kohei Učimura

Kohei Učimura (, Kōhei Uchimura; dzimis ) ir profesionāls japāņu vingrotājs.

Arī viņa vecāki bijuši vingrotāji. Ar vingrošanu sācis nodarboties triju gadu vecumā, pirmajās sacensībās piedalījies sešu gadu vecumā un bija palicis pēdējais. 2007. gadā pievienojies Japānas nacionālajai izlasei. Piedalījies divās Olimpiskajās spēlēs (, ). 2008. gadā Pekinā izcīnīja divas sudraba medaļas: komandu un individuālajās sacensībās. 2012. gadā Londonā komandu sacensībās un brīvajās kustībās izcīnīja sudrabu, savukārt individuālajā daudzcīņā izcīnīja savu pirmo Olimpisko spēļu zelta medaļu. Ar panākumiem startējis arī Pasaules čempionātā, kur sešas reizes kļuvis par čempionu, trīs reizes bijis otrais un četras reizes ierindojies trešajā vietā. Laikā no 2009. līdz 2011. gadam viņš triumfēja trijās individuālajās sacensībās Pasaules čempionātos, kļūdams par pirmo vingrotāju, kas to paveicis. Uzvarot arī 2013. gadā, Učimura kļuva par pirmo vingrotāju, kas uzvar četrās individuālajās daudzcīņās pēc kārtas. 2011. gada aprīlī K. Učimura uzstādīja augstāko rezultātu individuālajās sacensībās kopš 2006. gada, kad tika mainīta punktu sistēma.

Atsauces

Ārējās saites 

1989. gadā dzimušie
Japānas vingrotāji
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskie zelta medaļnieki vingrošanā
Olimpiskie sudraba medaļnieki vingrošanā
Cagliari Calcio

Cagliari Calcio ir Itālijas futbola klubs no Kaljāri, pilsētas Sardīnijā. Klubs dibināts , pašlaik spēlē Itālijas B sērijā. Mājas spēles aizvada Sant'Elia stadionā, kura ietilpība ir 16 000 vietu. Augstākais sasniegums bija 1970. gadā, kad kļuva par Itālijas futbola čempioniem. 1969. gadā bija vicečempioni. Eiropas kausos augstākais sasniegums ir iekļūšana UEFA kausa pusfinālā 1994. gadā.

Sasniegumi 
 A sērija
 Čempioni (1): 1969–70
 Vicečempioni (1): 1968–69
 Itālijas kauss
 Finālisti (2): 1968–69, 1969–70
 B sērija
 Čempioni (1): 2015–16
 Vice-čempioni (3): 1963–64, 1978–79, 2003–04
 UEFA kauss
 Pusfinālisti (1): 1993–94

Komandas sastāvs 
.

Atsauces

Ārējās saites 

 Kluba oficiālā vietne

Itālijas futbola klubi
Cagliari Calcio
Kārlis Vilhelms Šēle

Kārlis Vilhelms Šēle (, ; dzimis , miris ) bija vācu izcelsmes zviedru farmaceits un ķīmiķis. Atklājis vairākus ķīmiskos elementus - skābekli, molibdēnu, volframu, bāriju, hloru. Viņš tos neizdalīja tīrā veidā, bet dažus no tiem paralēli atklāja citi zinātnieki, piemēram, skābekli - Antuāns Lavuazjē un Džozefs Prīstlijs, kurš pirmais publicēja ziņas par to. Pirmais izdalīja vairākas mūsdienās plaši pazīstamas vielas, piemēram, citronskābi, pienskābi, glicerīnu, ciānūdeņradi u.c. vielas.

Kārlis Vilhelms Šēle dzimis Štrālzundē, tolaik Zviedrijas sastāvā. Izmācījās par farmaceitu, strādāja aptiekās Gēteborgā, Malmē, Stokholmā, Upsalā un Šēpingā.

Ārējās saites 

Vācijas ķīmiķi
Zviedru ķīmiķi
Mēklenburgā-Priekšpomerānijā dzimušie
Davids de Hea

Davids de Hea (, ; dzimis ) ir profesionāls spāņu futbolists, vārtsargs, kas karjeru sāka Atlético Madrid futbola klubā. Pašlaik (2021) spēlē Anglijas Premjerlīgas klubā Manchester United. 2012. gadā pirmo reizi tika izsaukts uz Spānijas izlasi. Piedalījies 2014. gada FIFA Pasaules kausā un 2016. gada Eiropas čempionātā.

Sasniegumi 
Atlético Madrid

 UEFA Eiropas līga: 2009–1-
 UEFA Superkauss: 2010

Manchester United

 Anglijas Premjerlīga: 2012–13
 FA kauss: 2015–16
 Anglijas Līgas kauss: 2016–17
 FA Community Shield: 2011, 2013, 2016
 UEFA Eiropas līga: 2016–17

Individuālie sasniegumi

 Anglijas Premjerlīgas Zelta cimdi: 2017–18

Ārējās saites 

1990. gadā dzimušie
Madrides apgabalā dzimušie
Spānijas futbolisti
Spānijas izlases futbolisti
2014. gada FIFA Pasaules kausa spēlētāji
2012. gada vasaras olimpisko spēļu dalībnieki
2016. gada Eiropas čempionāta futbolā spēlētāji
Futbola vārtsargi
2018. gada FIFA Pasaules kausa spēlētāji
Madrides "Atletico" spēlētāji
Manchester United F.C. spēlētāji
2020. gada Eiropas čempionāta futbolā spēlētāji